Všeobecné   záväzné   nariadenie

obce   R a k o v i c e 

č. 10/2015

O   URČENÍ   ŠKOLSKÉHO   OBVODU 
ZÁKLADNEJ   ŠKOLY  S  MATERSKOU ŠKOLOU  RAKOVICE,   KTOREJ ZRIAĎOVATEĽOM  JE  OBEC RAKOVICE

Návrh VZN vyvesený na úradnej tabuli v obci Rakovice dňa:  04.08.2015
Návrh VZN zverejnený na webovej stránke obce dňa:  04.08.2015
Vyhodnotenie pripomienok k návrhu VZN uskutočnené dňa:  neboli podané
VZN schválené Obecným zastupiteľstvom v Rakoviciach dňa:  19.08.2015
VZN vyvesené na úradnej tabuli v obci Rakovice dňa: 19.08.2015
VZN zverejnené na webovej stránke obce dňa: 19.08.2015
VZN nadobúda účinnosť 15-tym dňom od vyvesenia - dňom: 02.09.2015 
VŠEOBECNE ZÁVÄZNÉ NARIADENIE  č. 10/2015
o určení školského obvodu Základnej školy s materskou školou Rakovice, 
ktorej zriaďovateľom je Obec Rakovice

	Obecné zastupiteľstvo Obce Rakovice, na základe prenesenej pôsobnosti podľa článku 71 Ústavy Slovenskej republiky a podľa § 5 ods. 1 a § 6 ods. 2 zákona č. 369/1990 Zb. o obecnom zriadení v znení neskorších predpisov a  podľa § 8 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, a v súlade s ustanoveniami zákona SNR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto Všeobecne záväzné nariadenie (ďalej len „VZN“).

Čl. 1
Základné ustanovenia

1.	Toto všeobecne záväzné nariadenie upravuje plnenie povinnej školskej dochádzky žiakov, určuje školský obvod pre Základnú školu s materskou školou Rakovice, ktorej zriaďovateľom je Obec Rakovice, a určuje tiež spoločné školské obvody pre obce, ktoré nemajú základnú školu na plnenie povinnej školskej dochádzky a s ktorými bola uzavretá dohoda o spoločnom školskom obvode. 

2.	Žiak plní povinnú školskú dochádzku v základnej škole v školskom obvode, v ktorom          má trvalé bydlisko, ak sa zákonný zástupca žiaka nerozhodne, aby žiak plnil povinnú školskú dochádzku mimo školského obvodu, v ktorom má trvalé bydlisko.

3.	Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko, so súhlasom riaditeľa základnej školy, do ktorej sa hlási.

4.	Pri zápise do základnej školy je riaditeľ školy povinný uprednostniť žiakov, ktorí majú trvalé bydlisko v školskom obvode základnej školy.

5.	Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, v ktorom má žiak trvalé bydlisko, ako aj zriaďovateľovi základnej školy, do ktorej bol žiak prijatý.

6.	Obec, ktorá je zriaďovateľom príslušnej základnej školy, oznámi obci, v ktorej má žiak trvalé bydlisko, jeho prijatie do základnej školy v príslušnom školskom obvode. 

Čl. 2
Určenie školského obvodu Základnej školy s materskou školou Rakovice, ktorej zriaďovateľom je  Obec Rakovice

1. Obec Rakovice je zriaďovateľom Základnej školy s materskou školou Rakovice s právnou subjektivitou  so  sídlom Rakovice č. 15, 922 08 Rakovice, IČO: 37838741. 

2.  Školský obvod základnej školy tvorí  územie Obce Rakovice, územie Obce Borovce, ktorá nemá zriadenú základnú školu na plnenie povinnej školskej dochádzky a s ktorou bola uzatvorená dohoda o spoločnom školskom obvode.  Základná škola s materskou školou Rakovice je školským obvodom pre žiakov II. stupňa Obce Veselé, nakoľko Obec Veselé má zriadenú základnú školu len pre žiakov I. stupňa a Obec Veselé a Rakovice uzatvorili dohodu o spoločnom školskom obvode pre žiakov II. stupňa, ročníky 5.-9. ročník.

Čl. 3
Ostatné ustanovenia

1.	V zmysle § 8 ods. 6 a 8 zákona č. 596/2003 Z.z., o štátnej správe v školstve a školskej samospráve a o zmene a doplnení niektorých zákonov, Základná škola s materskou školou Rakovice, zabezpečí z prostriedkov štátneho rozpočtu uhradenie zákonnému zástupcovi žiaka plniaceho si povinnú školskú dochádzku z Obce Borovce a Veselé, cestovné náklady na dopravu žiaka do školy i späť do miesta trvalého bydliska vo výške ceny hromadnej dopravy, ak nezabezpečí dopravu žiaka inak.

2.	Obec Rakovice, ako zriaďovateľ Základnej školy s materskou školou Rakovice, zodpovedá za ustanovenie rady školy.  S prihliadnutím na celkový počet zamestnancov školy určuje Obec Rakovice zloženie a počet členov rady školy podľa § 25 ods. 2 – 5.  Rada školy bude mať spolu 11 členov a bude konštituovaná v zmysle príslušných ustanovení § 25 zákona č. 596/2003 Z.z. a jej činnosť sa bude riadiť ďalšími dotknutými ustanoveniami zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov.  Zloženie Rady školy pri Základnej škole s materskou školou Rakovice v počte 11 členov bude nasledovné:
      - 4 delegovaní zástupcovia za zriaďovateľa – za Obec Rakovice
      - 3 zástupcovia rodičov žiakov navštevujúcich základnú školu, ktorí nie sú zamestnancami    
         školy  
      - 1 zástupca rodičov detí navštevujúcich materskú školu, ktorý nie je zamestnancom školy
      - 2 zástupcovia pedagogických pracovníkov:  1 pedagogický pracovník za základnú školu
                                                                                1 pedagogický pracovník za materskú školu
      - 1 zástupca ostatných zamestnancov školy 

Čl. 4
Účinnosť

1.	Na tomto nariadení sa uznieslo Obecné zastupiteľstvo v Rakoviciach dňa 19.08.2015, číslo uznesenia 88/2015.

2.	Ruší sa všeobecne záväzné nariadenie obce Rakovice 10 o určení školského obvodu zo dňa 12.12.2008.

3. Toto všeobecne záväzné nariadenie obce Rakovice nadobúda účinnosť 15 dňom od vyvesenia, t. j. dňa 02.09.2015.

V Rakoviciach dňa  19.08.2015

                                                                              Dušan   D a l o š
                                                                             starosta obce Rakovice